สวัสดีคะคุณ คืออาการเจ็บหน้าอกเป็นมาได้สักพักเเล้วคะ ช่วงเเรกๆเจ็บจี๊ดๆตรงอกซ้ายคะเป็นเเปปๆเเล้วก็หาย พอหลังๆก็เริ่มลามมาอกขวาบ้าง บางครั้งเจ็บจี๊ดๆมาถึงบริเวณเเขนคะ หลังๆมานี้เป็นนานขึ้นเกือบ10นาที เเละยิ่งช่วงออกกำลังกายจะเจ็บจี๊ดมากคะลามไปเจ็บขมับด้านขวาด้วยคะ ขอบสำหรับคำตอบคะ
สวัสดีค่ะ อิ้วอาการเจ็บหน้าอกแบบจี๊ดๆดังกล่าวมา อาจเกิดจาก-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน อาจเจ็บร้าวไปได้หลายบริเวณ หรือร้าวลงแขนได้-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยจากอาการเบื้องต้น น่าจะเกี่ยวกับเรื่องของระบบกล้ามเนื้อและเส้นประสาทมากที่สุดการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ